Diari Oficial de la Generalitat Valenciana


Sumari del DOGV 796, del 05-04-1988 (1988/810851)

RESOLUCIÓ de 10 de febrer de 1988, de la Conselleria de Cultura, Educació i Ciència, per la qual es convoca els III Premis Literaris <<Les Irreals Omegues>>.
-------------------------------------------------------------------------------------------------------------------------------------------------------------

### Dades del document

Número de DOGV
:   796

Data del DOGV
:   05-04-1988

Secció del DOGV
:   ALTRES DISPOSICIONS

Número del document
:   1988/810851


Data del document
:   10-02-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 10 de febrer de 1988, de la Conselleria de Cultura, Educació i Ciència, per la qual es convoca els III Premis Literaris "Les Irreals Omegues".  
Aconseguir estimular i potenciar la valencianització de l?Ensenyament és un objectiu prioritari. En aquesta línia d'actuació cal que es done suport als estudiants del Cicle Superior d'EGB, de BUP, i d'FP, amb la finalitat de promoure les tasques de creació literària.  
Es per això que resolc:  
Primer: Convocar els III Premis Literaris «Les Irreals Omegues» per a estudiants de Valencià d'Ensenyaments no universitaris amb les bases que s'hi adjunten.  
Segon: Destinar a l?esmentat concurs la quantitat de nou-centes mil pessetes (900.000), a càrrec de la partida 49.91.384.0.564.3. del pressupost vigent de la Generalitat Valenciana.  
València, 10 de febrer de 1988. - El Conseller de Cultura, Educació i Ciència: Cebrià Ciscar i Casaban.  
BASES DELS III PREMIS LITERARIS EN VALENCIÀ  
«LES IRREALS OMEGUES»  
1ª. Hi podran participar aquells alumnes que cursen l?assignatura de valencià dels centres públics i privats d'EGB (Cicle Superior) i EE.MM. de la Comunitat Valenciana.  
2ª. Els Seminaris o departaments de valencià lliuraran original i còpia dels treballs seleccionats abans del 14 de maig de 1988 al Servei d'Ensenyament del Valencià, Conselleria de Cultura, Educació i Ciència. avinguda de Campanar, 32. 46459-València, amb una relació dels treballs on figuraran: el tema o títol de cada treball, nom i cognoms del concursant, adreça i telèfon.  
3ª. Els III Premis Literaris «Les Irreals Omegues» tindran les modalitats:  
- Premi de narrativa curta EE.MM., que podrà oscil·lar entre 5 i 15 folis mecanografiats a doble espai.  
- Premi de narrativa curta cicle superior d'EGB, d'extensió no superior a vuit folis mecanografiats a doble espai.  
- Premi de poesia EE.MM., per poema o poemari que no tinga més de 100 versos.  
- Premi de poesia cicle superior d'EGB, per poema o poemari que no tinga més de 60 versos.  
- Premi de còmic EE.MM., d'extensió no inferior a 8 vinyetes ni superior a 24.  
- Premi de còmic cicle superior d?EGB que no excedesca el màxim de 25 vinyetes.  
4ª. Els premis tindran tres fases:  
A) Abans del 4 de maig cada seminari o departament de valencià haurà seleccionat una obra per cada modalitat en el cas del cicle superior d'EGB, i un màxim de quatre per modalitat en el cas TEE.MM.  
B) Els jurats dels premis atorgaran 1 premi intercomarcal per modalitat, i accèssits si ho consideraven convenient, abans del 10 de juny, entre totes les obres presentades.  
C) Entre els guanyadors intercomarcals i accèssits els jurats atorgaran 1 premi Irreals Omegues per modalitat a nivell de Comunitat Valenciana, que es farà públic abans del 10 de juny.  
5ª. La composició dels jurats es farà pública mitjançat Resolució, abans del 9 de maig, data de començament de la primera fase dels premis.  
6ª. La dotació dels III Premis Literaris «Les Irreals Omegues» queda de la manera següent:  
- Els guanyadors de centre del Cicle Superior d'EGB rebran un diploma i un lot de llibres.  
- Els seleccionats TEE.MM. per centre rebran un diploma acreditatiu d?accèssit a la fase intercomarcal.  
- Els 60 premis intercomarcals estaran dotats en 10.000 pessetes.  
- Els 60 premis finalistes Irreals Omegues seran de 50.000 pessetes.  
7ª. Els premis intercomarcals i els premis finals s'entregaran en actes públics, que s'anunciaran amb suficient antelació als interessats.  
8ª. Les agrupacions intercomarcals que s'utilitzen com a delimitació territorial per participar en la fase intercomarcal queden establertes d'aquesta manera:  
- Els Ports, l'Alt Maestrat, l'Alcalatén, i la Plana Alta.  
- La Plana Baixa, el Camp de Túria i el Camp de Morvedre.  
- L?Alt Millars, l'Alt Palància, Els Serrans, la Plana d'Utiel, la Foia de Bunyol, la Vall de Cofrents, la Canal de Navarrés i el Racó d?Ademús.  
- L?Horta Nord i l'Horta Sud.  
- València ciutat.  
- La Ribera Alta, els Valls del Vinalopó i el Baix Vinalopó.  
- L?Alacantí i la Marina Baixa.  
- L?Alt Vinalopó, el Vinalopó Mitjà, el Baix Segura.  
9ª. La Conselleria de Cultura, Educació i Ciència podrà publicar els premis finalistes dels III Premis Literaris «Les Irreals Omegues» i algun dels guanyadors intercomarcals, si ho creu l?interès, sense perjudici dels drets d'autor.  
10ª. Els Jurats podran resoldre, de forma inapel·lable, totes les qüestions no contemplades en aquestes bases.